Başqa bir məsələ burada deyildi. Bura daxil olacaq insanların, heç şübhəsiz ki, müəyyən bir təcrübəsi olmalıdır, müəyyən bir yol keçməlidirlər. Çünki onlar mühüm işlərə çıxırlar və proseslərdə müdafiə etdikləri insanların layiqli hüquqi müdafiəsini təmin eləməlidirlər. Ancaq düşünürəm ki, bir sıra hallarda prokurorluq və məhkəmə orqanlarında etibar qazanmamış, hətta bu sahədən uzaqlaşdırılmış insanlar bəzən vəkillik peşəsinə daha çox meyl edirlər, burada özlərinə yer tuturlar. Bu da yolverilməzdir. Mənim aləmimdə vəkillik bütövlükdə o vaxt instituta çevriləcək ki, vətəndaşlar, əslində, vətəndaş institutu, vətəndaş birliklərinin tam müdafiəsini ora-da görsün.